Es fa pública l´Auditoria Interna dels comptes municipals dels últims 14 anys
07 juny 2018

## Es fa pública l´Auditoria Interna dels comptes municipals dels últims 14 anys07 juny 2018Última actualització: 14 juliol 2025

![](../gestion/img/Gregori.jpg)  
  

Gandia 07 de juny 2018.- La **regidora de Polítiques Econòmiques, Alícia Izquierdo i el coordinador general de l’àrea d’Economia i Hisenda, Salvador Gregori,** han comparegut davant els mitjans de comunicació per tal d’anunciar que la ciutadania ja té a la seua disposició l’Auditoria Interna dels comptes municipals de 2003 a 2016. Des de hui mateix ja es pot consultar al web municipal [www.gandia.es](http://www.gandia.es).

    _“Es tracta de l’acompliment d’un altre dels acords i compromisos ineludibles dels dos partits o grups que vam signar l’acord d’Investidura. Una auditoria que abastirà els darrers 14 anys, implicant l’anàlisi de la gestió econòmica de totes les forces vives de l’Ajuntament de Gandia que han tingut responsabilitat de govern durant les quatre legislatures, per tal d’evitar susceptibilitats”_, ha indicat Izquierdo. 

   L’auditoria ha estat elaborada i certificada pels tècnics funcionaris municipals, dos d’ells habilitats nacionals, és a dir, depenents del Ministeri d’Economia. _“Aquesta situació abarateix els costos, perquè no s’ha d’encarregar a una empresa externa (el govern anterior va encomanar una per valor de 60.000 €), i tampoc dóna lloc a cap tipus de susceptibilitat. Per contra, ha retardat la seua elaboració i presentació, donat l’alt volum de feina i treball del funcionariat d’aquesta casa, sobretot de la Intervenció Municipal”_. 

Per la seua banda, Gregori ha destacat que el document _“té molta professionalitat i analitza amb rigor quins han estat i són els patrons d’endeutaments durant aquests anys i el context en el qual es van realitzar. Les solucions aportades per l’actual govern a la terrible situació econòmica ha estat reconeguda pels tècnics i pel Ministeri mateix. També desmunta mentides del PP pel que fa al deute heretat en 2011 o el generat durant la seua gestió”_.

        Finalment, el coordinador d’Economia i Hisenda ha citat unes frases textuals dels documents: _“Lo que se produce a partir del 2012 no es una situación de saneamiento, sino de agravamiento, pero con un patrón de endeudamiento distinto”_. _“És a dir, que l’anterior govern va deixar de pagar”_, ha conclòs.

[Twittear](https://twitter.com/share)